ශ්‍රී ලංකා ප්‍රජාතාන්ත්‍රික සමාජවාදී
ජනරජයේ ගැසට් පත්‍රය
2013 දෙසැම්බර් මස 20 වන දින
II වන කොටස
අතිරේකය
(2013. 12. 23. දින නිකුත් කරන ලදී.)
ශ්‍රී ලංකා වෘත්තීයවේදී බැංකුකරුවන්ගේ සංගමය
(සංස්ථාගත කිරීමේ)

(පෞද්ගලික මන්ත්‍රීවරයකුගේ පනත් කෙටුම්පතකි.)
ශ්‍රී ලංකා වෘත්තීයවේදී බැංකුකරුවන්ගේ සංගමය සංස්ථාගත කිරීම
සඳහා වූ පනත් කෙටුම්පතකි.

පොළොන්නරුව දිස්ත්‍රික් පාර්ලිමේන්තු මන්ත්‍රී ගරු රොෂාන් රණසිංහ මහතා
විසින් පාර්ලිමේන්තුවේ දී ඉදිරිපත් කිරීම පිණිසයි.

ශ්‍රී ලංකා වෘත්තීයවේදී බැංකුකරුවන්ගේ
සංගමය (සංස්ථාගත කිරීමේ)
ශ්‍රී ලංකා වෘත්තීයවේදී බැංකුකරුවන්ගේ සංගමය
සංස්ථාගත කිරීම සඳහා වූ පනතකි.

"ශ්‍රී ලංකා වෘත්තීයවේදී බැංකුකරුවන්ගේ සංගමය" යනුවෙන් පූර්විකාව.
හඳුන්වනු ලබන හා සඳහන් කරනු ලබන සංගමයක් එකී සංගමයේ
සාමාජිකයන් එකඟ වූ රීතිවලට අනුව එකී සංගමයට සම්බන්ධ
සියලු කරුණු ඵලදායී ලෙස ක්‍රියාත්මක කිරීමේ හා කරගෙන
යාමේ කාර්යය සඳහා මෙතෙක් කල් පිහිටුවා තිබූ හෙයින් ද :
එකී සංගමය පිහිටුවනු ලැබුවේ යම් පරමාර්ථ සහ කාරණා සඳහා
ද ඒ පරමාර්ථ සහ කාරණා මෙතෙක් කල් එකී සංගමය විසින්
සාර්ථක ලෙස ක්‍රියාත්මක කර සහ ඉටු කර ඇති හෙයින් ද, එකී
සංගමය සංස්ථාගත කරන ලෙස ඉල්ලා ඇති බැවින් ද, ඒ ඉල්ලීම
ඉටු කිරීම මහජන යහපත පිණිස වන හෙයින් ද :

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2013 අංක දරන ශ්‍රී ලංකා වෘත්තීයවේදී ලුහුඬු නාමය.
බැංකුකරුවන්ගේ සංගමය (සංස්ථාගත කිරීමේ) පනත යනුවෙන්
හඳුන්වනු ලැබේ.

2. මෙම පනත ක්‍රියාත්මක වීම ආරම්භ වන දින සිට සහ ඉන් ශ්‍රී ලංකා
පසුව (මෙහි මතු "සංගමය" යනුවෙන් සඳහන් කරනු ලබන) වෘත්තීයවේදී
ශ්‍රී ලංකා වෘත්තීයවේදී බැංකුකරුවන්ගේ සංගමයේ දැනට සංගමය
සාමාජිකයන්ව සිටින තැනැත්තන් සහ මෙයින් පිහිටුවනු ලබන සංස්ථාගත
 සංස්ථාවට සාමාජිකයන් වශයෙන් මින්මතු ඇතුළත් කරනු ලබන කිරීම.
තැනැත්තන් (මෙහි මින් මතු "සංස්ථාව" යනුවෙන් සඳහන්
කරනු ලබන) "ශ්‍රී ලංකා වෘත්තීයවේදී බැංකුකරුවන්ගේ සංගමය"
යන නාමය සහ අභිධානය යටතේ අවිච්ඡින්න පැවැත්මක් ඇති
සංස්ථාවක් විය යුතු අතර, ඒ නාමයෙන් ඒ සංස්ථාව විසින් ද,
එයට විරුද්ධව ද නඩු පවරනු ලැබිය හැකිය. තව ද පොදු මුද්‍රාවක්
තබා ගැනීමේ ද, එය පාවිච්ච් කිරීමේ ද, ස්වකීය අභිමතය පරිදි එය
වෙනස් කිරීමේ ද පූර්ණ බලය හා අධිකාරය ඊට ඇත්තේ ය.

3. සංස්ථාව සංස්ථාගත කරනු ලබන්නේ යම් පොදු පරමාර්ථ සංස්ථාවේ
සඳහා ද ඒ පොදු පරමාර්ථ පහත සඳහන් පරිදි විය යුතු යයි පොදු
මෙයින් ප්‍රකාශ කරනු ලැබේ :—
(අ) ශ්‍රී ලංකාව තුළ මනා බැංකුකරණ ව්‍යුහයක් පවත්වාගෙන
යෑමට හා සංවර්ධනය කිරීමට සහාය වීම ;

(ආ) ශ්‍රී ලංකාව තුළ හෝ පිටත බැංකුකරණ හා මුල්‍ය සේවා
ක්ෂේත්‍රය තුළ අධ්‍යයන කටයුතු සිදු කිරීම, ප්‍රවර්ධනය
කිරීම හා ඒ සඳහා පහසුකම් සැලැස්වීම ;

(ඇ) බැංකුකරණ හා මුල්‍ය සේවා ක්ෂේත්‍රය තුළ සහ ඒ ආශ්‍රිත
විෂයන් පිළිබඳ අධ්‍යයන හා පර්යේෂණ දිරිගැන්වීම සඳහා
ත්‍යාග හා ශිෂ්‍යත්ව හෝ අන් කවර හෝ ප්‍රදානයන්
පිරිනැමීම ;

(ඈ) බැංකුකරණ හා මුල්‍ය සේවා ක්ෂේත්‍රය තුළ පර්යේෂණ
සංවිධානය කිරීම හා ප්‍රවර්ධනය කිරීම සහ රාජ්‍ය,
පෞද්ගලික හා ජාත්‍යන්තර නියෝජිතායතන හා
ආයතනයන් සමග වූ ගිවිසුම් මත අධ්‍යයනයන් හා
පර්යේෂණ ව්‍යාපෘති ක්‍රියාත්මක කිරීම ;

(ඉ) බැංකුකරණ හා මුල්‍ය සේවා ක්ෂේත්‍රය තුළ ඉගැන්වීමේ
හා පුහුණු කිරීමේ වැඩසටහන් සැලසුම් කිරීම හා
සංවිධානය කිරීම ;

බැංකුකරණ හා මුල්‍ය සේවාවන්ට අදාළ විෂයන්හි දැනුම
හා දැනුවත්භාවය ප්‍රවර්ධනය කිරීමේ අරමුණින් ශිෂ්‍යයන්
හා වෙනත් තැනැත්තන් පර්යේෂණ ක්‍රමවේදය
සම්බන්ධයෙන් පුහුණු කිරීම ;

(උ) සිය සාමාජිකයින්ගේ කුසලතා හා වෘත්තීයවේදීත්වය ඉහළ
නංවනු පිණිස බැංකුකරණ හා මුල්‍ය සේවා ක්ෂේත්‍රය
පිළිබඳව ඔවුන්ගේ දැනුම යාවත්කාලීන කිරීම ;

(ඌ) සිය සාමාජිකයන්ගේ වෘත්තීයවේදී හා අධ්‍යයන
අභිවෘද්ධියට අදාළ ගැටළු පිළිබඳව සාමාජිකයන්ට හා
අන් කවර හෝ තැනැත්තන්ට හඬක් ඇති කිරීමට, අදහස්
පළ කිරීමට, සංනිවේදනය කිරීමට, සාකච්ඡා කිරීමට හා
ඒවා නිරාකරණය කර ගැනීමට මණ්ඩපයක් ඇති කිරීම
හා බැංකුකරණ හා මුල්‍ය සේවා ක්ෂේත්‍රය ආශ්‍රිත සඵලදායී
ප්‍රතිපත්ති සකස් කිරීම සඳහා සහාය වීම;

බැංකුකරණ හා මුල්‍ය සේවා සම්බන්ධ ගැටළු පිළිබඳව
වාර්තා පිළියෙල කරනු පිණිස හා ඉදිරිපත් කරනු පිණිස
සිය සාමාජිකයන් අතර සාමුහිකත්වය සහ අවබෝධය
ප්‍රවර්ධනය කිරීම ;

(ඒ) පොදු හෝ සමාන අභිලාෂයන් සහිත වෙනත් ජාතික හා
ජාත්‍යන්තර සභා, මණ්ඩප හා ආයතන සමග අවබෝධය
සහයෝගිත්වය හා සුහදත්වය ප්‍රවර්ධනය කිරීම ;

(ඔ) බැංකුකරණ හා මුල්‍ය සේවාවන්ට සම්බන්ධ සහ සමාන
අරමුණු සහිත කවර හෝ ජාතික, කලාපීය හෝ ජාත්‍යන්තර
සංගම් සමග අනුබද්ධ වීම ;

(ඕ ස්වීයව හෝ වෙනත් දේශීය හෝ විදේශීය සංගම් සමග
ඒකාබද්ධව ජාත්‍යන්තර කරළිය තුළ හෝ විශේෂයෙන්
ශ්‍රී ලංකාව තුළ බැංකුකරණ හා මුල්‍ය සේවා පිළිබඳ
සමීක්ෂණ හා අධ්‍යයන සිදු කිරීම, ප්‍රවර්ධනය කිරීම හා
මෙහෙයවීම ;

(ක) වෘත්තීයෙහි පොදු අභිලාෂයන් ප්‍රවර්ධනය කිරීම හා
ආරක්ෂා කිරීම;

(ග) අධ්‍යාපනික වැඩසටහන් මෙහෙයවීම මගින් මහජනතාව
අතර, යහපත් බැංකුකරණ පිළිවෙත් හා පුරුදු ප්‍රවර්ධනය
කිරීම හා සංවර්ධනය කිරීම ; සහ

ඉහත පරමාර්ථයන්ට සම්බන්ධ හෝ ආනුෂංගික වූ අන්
කවර හෝ ක්‍රියාකාරකම්වල නියැලීම.
4. මේ පනතේ සහ වෙනත් යම් ලිඛිත නීතියක විධිවිධානවලට 
යටත්ව, ගිවිසුම් හා එකඟතාවලට ඇතුල්වීමේ, චංචල හා නිශ්චල
බලතල.

 දේපල දැරීමේ, බැංකූ ගිණුම් විවෘත කිරීමේ, පවත්වා ගෙන යාමේ
සහ වැසීමේ ද, ඇප ඇතිව හෝ නැතිව මුදල් ණයට ගැනීමේ හෝ
ලබා ගැනීමේ ද, ප්‍රදාන හෝ පරිත්‍යාග භාර ගැනීමේ හෝ එකතු
කිරීමේ ද, ස්වකීය අරමුදල් ආයෝජනය කිරීමේ ද සංස්ථාව විසින්
දරනු ලබන යම් ඉඩමක යම් ගොඩනැගිල්ලක් හෝ නිර්මාණයන්
 ඉදි කිරීමේ ද සංස්ථාවේ පරමාර්ථ ක්‍රියාත්මක කිරීම සඳහා අවශ්‍ය

නිලධරයන් සහ සේවකයන් සේවයට ගැනීමේ, සේවයේ නියුක්ත
කිරීමේ සහ සේවයෙන් පහ කිරීමේ ද බලය ඇතුළුව සංස්ථාවේ
පරමාර්ථ වැඩිදියුණු කිරීම සඳහා අවශ්‍ය හෝ යෝග්‍ය කවර වූ හෝ
සියලු ක්‍රියා, කාරණා සහ දේ ඉටු කිරීමේ සහ ක්‍රියාත්මක කිරීමේ
බලය සංස්ථාවට ඇත්තේ ය.

5. (1) සංස්ථාවේ කටයුතු කළමනාකරණය කිරීම, පාලනය කිරීම සංස්ථාවේ
සහ පරිපාලනය කිරීම, සංස්ථාවේ තත්කාලයේ බලපවත්නා කටයුතු
විධිවිධාන සහ සංස්ථාවේ 6 වන වගන්තිය යටතේ සාදනු ලබන කිරීම.
රීතිවලට යටත් ව (මෙහි මින් මතු සභාව යනුවෙන් සඳහන්
කරනු ලබන) කළමනාකරණ සභාවක් වෙත පැවරෙන්නේ ය.

(2) මේ පනත ක්‍රියාත්මකවීම ආරම්භ වන දිනයට පෙරාතුවම වූ
දිනයේ දී සංගමයේ පාලක සභාවේ සාමාජිකයන් වශයෙන් ධුර
දැරුවා වූ සාමාජිකයන් සංස්ථාවේ ප්‍රථම සභාවේ සාමාජිකයන්
ලෙස සලකනු ලැබිය යුතු ය.

6. (1) පහත දැක්වෙන සියලු කාරණා සඳහා හෝ ඉන් කිසිවක් සංස්ථාවේ රීති.
සඳහා මේ පනතේ හෝ වෙනත් යම් ලිඛිත නීතියක විධිවිධානවලට
අනනුකූල නොවන රීති සංස්ථාවේ යම් මහා සභා රැස්වීමක දී ඊට
පැමිණ ඡන්දය දෙන සාමාජිකයන්ගෙන් තුනෙන් දෙකකට
බහුතර ඡන්දයෙන් කලින් කල සංස්ථාව විසින් සෑදීම නීත්‍යානුකූල
වන්නේ ය:—

(අ) සාමාජිකයන් වර්ග කිරීම, එක් එක් පන්තියට අයත්
සාමාජිකයන් විසින් ගෙවිය යුතු ගාස්තු, ඔවුන් ඇතුළත්
කර ගැනීම, ඔවුන් ඉවත් කිරීම හෝ නෙරපීම හෝ ඔවුන්ගේ
ඉල්ලා අස්වීම, සහ සාමාජික නාම ලේඛනයක්
පවත්වාගෙන යාම ;

(ආ) සභාවේ ධුර දරන්නන් තෝරා පත්කර ගැනීම, සභාවේ
නිලධරයන්ගේ ඉල්ලා අස්වීම හෝ ඔවුන් ධුරයෙන් ඉවත්
කිරීම හෝ ධුර අත් හැරීම සහ සභාවේ ධුර දරන්නන්ගේ
බලතල, කාර්ය සහ කර්තව්‍ය ;

(ඇ) සංස්ථාවේ විවිධ නිලධරයන්ගේ, නියෝජිතයන්ගේ සහ
සේවකයන්ගේ බලතල, චර්යාව, කාර්ය සහ කර්තව්‍ය ;

(ඈ) සභාවේ, සංස්ථාවේ හෝ යම් අනුකාරක සභාවක
රැස්වීම් සඳහා අවශ්‍ය ගණපූරණය හා එම රැස්වීම්වල
කටයුතු කරගෙන යා යුතු ආකාරය ද ඇතුළුව රැස්වීම
කැඳවීම සහ පැවැත්වීම පිළිබඳ කාර්ය පටිපාටිය ;

(ඉ) සංස්ථාවේ හා සභාවේ සාමාජිකත්වය සඳහා සුදුසුකම්
සහ නුසුදුසුකම් ; සහ

(ඊ) සංස්ථාවේ අරමුණු සාක්ෂාත් කර ගැනීම සඳහා සංස්ථාවේ
දේපල පරිපාලනය හා කළමනාකරණය කිරීම ;

(2) (1) වන උපවගන්තිය යටතේ සංස්ථාව විසින් සාදනු ලැබූ
යම් රීතියක් වෙනස් කිරීම, ඊට යමක් එකතු කිරීම, සංශෝධනය
කිරීම හෝ ප්‍රත්‍යාදිෂ්ට කිරීම, (1) වන උපවගන්තිය යටතේ රීතියක්
සාදන ලද ආකාරයට ම එවැනි ම රැස්වීමක දී කළ යුතු ය.

(3) මේ වගන්තිය යටතේ සාදන ලද රීතිවලට සෑම විටම ම
සංස්ථාවේ සාමාජිකයන් යටතේ විය යුතු ය.

7. (1) මේ පනත ක්‍රියාත්මක වීම ආරම්භ වන දින සිට
(අ) සංගමයට අයත්ව තිබූ චංචල හෝ නිශ්චල සියලු
දේපල ද;

(ආ) සංගමයේ සියලු අයිතිවාසිකම්, බලතල, වරප්‍රසාද සහ
සම්බන්ධතා සහ සංගමයේ සියලු බැරකම් ද ;
(ඇ) සංගමයේ සියලු පොත්, ගිණුම් සහ ලේඛන ද ;
සම්පූර්ණයෙන් සංස්ථාව වෙත සතු විය යුතු ය.

(2) මේ පනත ක්‍රියාත්මක වීම ආරම්භ වන දින සිට සහ (1) වන
උපවගන්තියේ ව්‍යාප්තියට හානියක් නොවන පරිදි

(අ) සංගමයට ගෙවිය යුතු සියලු ණය, දායක මුදල් සහ ගාස්තු
සංස්ථාවට ගෙවනු ලැබිය යුතු ය;
(ආ) සංගමයේ සියලු බැරකම්, සංස්ථාවේ බැරකම් ලෙස
සලකනු ලැබිය යුතු ය 

(ඇ) සංගමයේ සියලු නිලධරයන් සහ සේවකයන් සංස්ථාවේ
නිලධරයන් සහ සේවකයන් ලෙස සලකනු ලැබිය
යුතු ය ;

(ඈ) පැවති සංගමයේ කාර්ය සඳහා ඇතුළත් වූ සියලු
කොන්ත්‍රාත්තු සහ ගිවිසුම්, සංස්ථාව විසින් ඇතුළත් වූ
කොන්ත්‍රාත්තු සහ ගිවිසුම් ලෙස සලකනු ලැබිය යුතු ය ;

(ඉ)විනිශ්චයට භාජනයව පැවතියා වූ සංගමය විසින් හෝ
ඊට විරුද්ධව පවරනු ලැබ ඇත්තා වූ ද සියලු නඩු හා
නඩු කටයුතු, සංස්ථාව විසින් හෝ ඊට විරුද්ධව හෝ
පවරන ලද නඩු හා නඩු කටයුතු හෝ ලෙස සලකනු
ලැබිය යුතු ය.

8. (1) සංස්ථාවට එහිම අරමුදලක් තිබිය යුතු ය. ත්‍යාග, සංස්ථාවේ
රික්තවරණ, පරිත්‍යාග, පැවරුම්, ග්‍රාහක මුදල්, දායක මුදල්,හෝ අරමුදල.
ගාස්තු වැනි සියලු මුදල් සහ දේවල් සංස්ථාවේ අරමුදල් විය
යුතු ය.

(2) සංස්ථාවේ නමට ලැබෙන සියලු මුදල් සංස්ථාවේ අරමුණු
මුදුන්පත්වන සුදුසු ආකාරයට ආයෝජනය කර සභාව විසින් තීරණය
කරනු ලබන පරිදි, එක් බැංකුවක හෝ බැංකු වැඩි ගණනාවක
තැන්පත් කරනු ලැබිය යුතු ය.

(3) සංස්ථාවේ පරමාර්ථ ක්‍රියාත්මක කරගෙන යාමේ දී සංස්ථාව
විසින් දරන ලද යම් වියදමක් පියවීමට අවශ්‍ය සියලු මුදල් සංස්ථාවේ
අරමුදලින් ගෙවනු ලැබිය හැකි ය.

9. (1) සංස්ථාව විසින් එහි ආදායම සහ වියදම, වත්කම් සහ සංස්ථාවේ
බැරකම් සහ සංස්ථාවේ වෙනත් සියලු ගනුදෙනු පිළිබඳව නිසි විගණනය සහ
 ගිණුම් තබා ගැනීමට කටයුතු සැලැස්විය යුතු ය.

(2) සංස්ථාවේ ගිණුම්, සභාව තීරණය කරන පරිදි සුදුසකම් ලත්
විගණකවරයකු විසින් විගණනය කරනු ලැබිය යුතු ය.

(3) මේ වගන්තියේ "සුදුසුකම්ලත් විගණකවරයා" යන්නෙන්

(අ) ශ්‍රී ලංකා වරලත් ගණකාධිකාරීන්ගේ ආයතනයේ
නීතියෙන් පිහිටුවන ලද වෙනත් යම් ආයතනයක
සාමාජිකයකු වූ ද, ගණකාධිකාරීවරයකු වශයෙන්
වෘත්තියෙහි යෙදීමට ඒ ආයතනයේ සභාව විසින් නිකුත්
කරන ලද සහතිකයක් දරන්නා වූ ද තැනැත්තෙක්;

(ආ) ගණකාධිකාරී ආයතනයක, එක් එක් නේවාසික
හවුල්කරු ශ්‍රී ලංකා වරලත් ගණකාධිකාරීන්ගේ
ආයතනයේ හෝ නීතියෙන් පිහිටුවන ලද වෙනත්
යම් ආයතනයක හෝ සාමාජිකයකු වන්නා ද,
ගණකාධිකාරීවරයකු වශයෙන් වෘත්තියේ යෙදීමට ඒ
ආයතනයේ සභාව විසින් නිකුත් කරන ලද සහතිකයක්
දරන්නා වූ ද, එවැනි වරලත් ගණකාධිකාරී ආයතනයක්
යන්නෙන් අදහස් වේ.

10. මේ පනත ක්‍රියාත්මක වීම ආරම්භ වන දිනයට පෙරාතුවම සංගමය විසින්
වූ දිනයෙහි සංගමයෙහි පැවති සියලු ණය සහ බැරකම් මෙයින් සහ සංගමයට
සංස්ථාපනය කරනු ලැබූ සංස්ථාව විසින් ගෙවා නිදහස් කළ යුතු
අතර, එදිනට සංගමයට ගෙවිය යුතු ග්‍රාහක මුදල් සහ දායක මුදල්
මේ පනතේ කාර්ය සඳහා සංස්ථාවට ගෙවනු ලැබිය යුතු ය.

11. සංස්ථාව විසුරුවා හැරීමේ දී, එහි සියලු ණය සහ බැරකම් විසුරුවා
ගෙවා සමථයට පත් කිරීමෙන් පසු කවර හෝ යම් දේපලක් ඉතිරි
වුවහොත්, ඒ දේපල සංස්ථාවේ සාමාජිකයන් අතර බෙදා දෙනු
නොලැබිය යුතු අතර, සංස්ථාවේ පරමාර්ථවලට සමාන පරමාර්ථ
ඇත්තා වූ ද, ස්වකීය රීති අනුව යම් ආදායමක් හෝ දේපලක්
ස්වකීය සාමාජිකයන් අතර බෙදා දීම රීති මගින් තහනම් කර
ඇත්තා වූ ද, වෙනත් ආයතනයකට හෝ ආයතනවලට ඒ දේපල
දීම හෝ පැවරීම කරනු ලැබිය යුතු ය. එම ආයතනය හෝ ආයතන
කවරේ ද යන්න සංස්ථාව විසුරුවා හැරීමේ දී හෝ ඊට පෙර,
කළමනාකරණ සභාව විසින් තීරණය කළ යුතු ය.

12. සභාව විසින් යථා පරිදි බලය දෙනු ලැබූ සභාවේ සංස්ථාවේ
සාමාජිකයන් දෙදෙනකු ඉදිරිපිට දී හැර සංස්ථාවේ මුද්‍රාව කවර මුද්‍රාව.
වුවද සාධන පත්‍රයකට නොතැබිය යුතු අතර, තමන් පැමිණ සිටි
බවට ලකුණක් වශයෙන් ඔවුන් විසින් එම සාධන පත්‍රයෙහි තම
නම අත්සන් කළ යුතු ය. තව ද, එම අත්සන් කිරීම සාක්ෂිකරුවකු
වශයෙන් යම් තැනැත්තකු විසින් කරනු ලැබූ අත්සනකට පරිබාහිරව
විය යුතු ය.

13. සංස්ථාවේ කිසිම සාමාජිකයකු ඔහුගෙන් සංස්ථාවට අය සාමාජිකයන්ගේ
විය යුතු වාර්ෂික දායක මුදල් ප්‍රමාණය ඉක්මවන යම් මුදලක් වගකීම සීමා
සංස්ථාවේ ණය සහ බැරකම් නිදහස් කිරීමේ කාර්යය සඳහා
වෙනත් යම් කාර්යයක් සඳහා ගෙවීමට යටත් නොවිය යුතු ය.

14. ශ්‍රී ලංකා ජනරජයේ හෝ වෙනත් තැනැත්තකුගේ ජනරජයේ
අයිතිවාසිකම්වලට මේ පනතේ අඩංගු කිසිවකින් හානියක් හෝ අන්‍යයන්ගේ
බලපෑමක් නොවන්නේ ය.

15. මෙම පනතේ සිංහල සහ දෙමළ භාෂා පාඨ අතර, යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.